alexandrainst/scandi-wiki huggingface dataset:
Isabella Bird

Isabella Bird (født 15. oktober 1831, død 7. oktober 1904) var en britisk forfatter og oppdagelsesreisende på 1800-tallet.

Oppvekst og ungdom 

Bird ble født i Boroughbridge, i 1831 og vokste opp i Tattenhall, Cheshire. Hennes far Edward var prest i den engelske kirken og familien flyttet derfor rundt i Storbritannia ettersom faren fikk nye prestekall. Bird var sykelig som barn og slet hele livet med ulike helseplager. Hennes plager kan ha vært psykosomatisk, for når hun fikk gjøre det hun ønsket var hun nesten alltid frisk. Hennes fremste interesse var å reise. I 1854 fikk hun 100 pund av sin far og hun reiste til USA for å besøke slektninger. Hun fikk lov til å være der inntil pengene tok slutt og beskrev oppholdet i boken The Englishwoman in America (1856).

Året etter reiste hun til Canada og deretter til Skottland. Tiden hun tilbrakte i Storbritannia ble imidlertid preget av hennes dårlige helse, og etter morens død i 1868 begav hun seg på en serie lange reiser for å unngå å bosette seg med søsteren på Isle of Mull.

Bibliografi 

 The Englishwoman in America (1856) 
 The Hawaiian Archipelago (1875)
 A Lady's Life in the Rocky Mountains (1879)
 Unbeaten Tracks in Japan (1880)
 The Golden Chersonese and the way Thither (1883)
 Journeys in Persia and Kurdistan (1891)
 Among the Tibetans (1894)
 Korea and her Neighbours (1898)
 The Yangtze Valley and Beyond (1899)
 Chinese Pictures (1900)
 Notes on Morocco (published in the Monthly Review) (1901)

Referanser

Eksterne lenker 
 
 
 Works at the Victorian Women Writers Project
 Korea and Her Neighbours Part II at the Galbijim Wiki
 Isabella Lucy Bird (1898), Korea and Her Neighbours: A Narrative of Travel, with an Account of the Recent Vicissitudes and Present Position of the Country

Britiske oppdagere
Personer fra distriktet Harrogate
Personer fra distriktet Cheshire West and Chester
Fødsler i 1831
Dødsfall i 1904
Nerlerit Inaat lufthavn

Nerlerit Inaat lufthavn (IATA: CNP, ICAO: BGCO), også kalt Konstabel Pynt lufthavn, er en flyplass på Jameson Land i østlige Grønland. 

Flyplassen ble åpnet i 1985, og ble bygd i forbindelse med leting etter olje på Jameson Land på 1980-tallet. Det ble ikke funnet olje her, men flyplassen ble beholdt. Nerlerit Inaat er kun en lufthavn, så det ingen butikker her. 

Fra lufthavnen er det ca. 15 minutter (38 km) med helikopter til Ittoqqortoormiit.

Destinasjoner

Kilder
 https://web.archive.org/web/20080114014040/http://www.slv.dk/Dokumenter/dscgi/ds.py/View/Collection-402

Eksterne lenker 
 Grønlands Lufthavnsvæsen
 Danske Trafikstyrelsens hjemmeside om luftfart

Flyplasser på Grønland
Flyplasser åpnet i 1985
1980-årene på Grønland
Sendhil Ramamurthy

Sendhil Ramamurthy (født 17. mai 1974) er en amerikansk skuespiller med tamilsk-indisk bakgrunn, mest kjent for sin rolle som genetikeren "Mohinder Suresh" i NBCs superhelt-serie Heroes. Han er også kjent for å ha spilt faren Mohan Viswakumar til Devi Vishwakumar i Netflix serien «Never Have I Ever» som kom ut våren 2020.

Biografi

Tidlig liv og familie 
Han ble født i Chicago i USA av indisk-tamilske foreldre, begge to er leger. Hans foreldre kommer begge to fra Bangalore i India. Han har en søster, som også er lege. Han og hans søster voks opp i San Antonio. 

Han er gift med skuespillerinnen Olga Sosnovska; de har en datter sammen, Halina.

Utdannelse 
I San Antonio gikk han på Keystone School og gikk ut med eksamen derfra i 1991. Ramamurthy begynte så på legestudiene ved Tufts University for å fortsette i sine foreldres fotspor. Han ble så interessert i skuespill, da han tok "innføring i skuespill"-kurs som ledd av sine innledende studier. Etter å ha vært med i flere skuespill, inklusive oppsetninger av Our Country's Good, bestemte han seg for å forandre karriere-mål.  Han gikk ut med en grad i historie, før han gikk videre på the Webber Douglas Academy of Dramatic Art, der han eksaminerte i 1999.

Skuespillerkarriere 
Ramamurthy har vært med i flere teaterstykker, bl.a i London's West End, og flere kjente tv-serier og filmer som Thanks to Gravity, Orient Express, Little India, Ellen, Casualty, Guiding Light, Ultimate Force, Grey's Anatomy, og  Numb3rs. Ramamurthy har gjort klare valg med å ikke prøvespille for stereotypiske indiske roller, selv om han har fått tilbud om slike.

Heroes 
Ramamurthys rolle som Mohinder Suresh på superhelt-serien Heroes er hans aller største og mest suksessfulle rolle til nå. Selv om karakteren Mohinder Suresh opprinnelig ble skrevet for en mann på 55 år, var hans prøvespillingsopptak og test så overbevisende for skribentene at de skrev om rollen for å passe for Ramamurthy. Karakteren Mohinder Suresh er en indisk genforsker, men har ingen overnaturlige evner. Han reiser til USA etter at hans far er drept av "Sylar" (spilt av Zachary Quinto), og får selv nærkontakt med Sylar.

Hver episode innledes og avsluttes også av en filosofisk kommentar og/eller spørsmål relatert til episodens handling, noe som minner litt om åpningen og avslutningen av Frustrerte fruer. Kommentaren leses av karakteren Mohinder Suresh.

Utvalgt filmografi 
 Ultimate Force, 2002
 Grey's Anatomy, 2005
 Numb3rs, 2005
 Heroes, 2006–nå

Trivia 
Ramamurthy var gjest på NBCs Tonight Show med Jay Leno 25. januar 2007. I løpet av intervjuet med Leno, fortalte han om en ferietur til Det sixtinske kapell inne i Vatikanstaten, der et par tyske turister ville ta bildet av han samme med de, trass i forbudet mot å ta bilder inne i kapellet.

Referanser

Eksterne lenker 
 
 Holding out for a Hero, Nirali magazine

Skuespillere fra USA
Personer fra USA av indisk opphav
Personer fra Chicago
Skuespillere i Heroes
Fødsler i 1974
Dania Ramírez

Dania Ramírez (født 30. november 1979) er en fim- og fjernsynsskuespillerinne fra Den dominikanske republikk. Hun er kjent for sin rolle som Maya Herrera i den amerikanske superhelt­serien Heroes og Callisto i filmen X-Men: The Last Stand.

Biografi

Tidlig liv og utdanning 
Ramírez ble født i Santo Domingo i Den dominikanske republikk. Helt fra ung alder visste Dania at hun ville være foran et kamera. Som et ungt barn, ville hun gjenspille spanske såpeoperaer for familien sin. 

Hun ble oppdaget av en modell­speider da hun arbeidet i en butikk, 15 år gammel, og fikk en rolle i en liten reklame for brus. Flere år senere bestemte hun seg for å bli mere seriøs skuespillerinne, og studerte ved the Actor's Workshop i New York City under Flo Greeberg. Etter å ha skaffet seg en grad ved Montclair State University i New Jersey, flyttet hun til Los Angeles.

Skuespillerkarriere 
Hun var en statist i filmen Subway Stories (1997), der hun traff regissøren Spike Lee som senere lot henne spille i filmen sin,She Hate Me (2004).

Dania spilte rollen "Caridad" i de siste episodene av tv-serien Buffy the Vampire Slayer, og fikk rollen som mutanten "Callisto" i superhelt-filmen X-Men: The Last Stand (2006), og som "Blanca Selgado" ("Anthony Soprano, Jr." sin nye kjæreste) i den første delen av den sjette sesongen av The Sopranos.  I The Sopranos spilte hun en enslig mor med en tre år gammel sønn, "Hector". Hun spilte også i edn musikkvideo, redigert av sin forlovede Jessy Terrero. I 2007, spilte hun i en annen musikkvideo, denne gang for Santanas sang "Into the Night" (medChad Kroeger) fra hans album Ultimate Santana.

Heroes 
Ramirez fikk så rollen som "Maya Herrera" i superhelt-serien Heroes i den andre sesongen. Karakteren "Maya Herrera" kan spre sykdom rundt seg med vilje.

Utvalgt filmografi 
 The Fifth Commandment (2008 as "Angel")
 Brooklyn to Manhattan (2008 som "Jessica")
 Ball Don't Lie (2007 som "Carmen")
 Heroes (2007, som "Maya Herrera")
 Illegal Tender (som "Ana")
 The Sopranos (2006–2007), som "Blanca Selgado"
 X-Men: The Last Stand (2006, som "Callisto")
 Romy & Michele: In The Beginning (TV) (2005, som "Elena")
 Cross Bronx (2004, som "Maya")
 Fat Albert (2004, som "Lauri")
 She Hate Me (2004, som "Alex Guerrero")
 The Ecology of Love (2004, som "Alila")
 25th Hour (2002, som "Daphne")
 Streets is Watching (1998, som "Jay-Zs jente")
 Subway Stories (1997, Ukreditert)

Referanser

Eksterne lenker 
 
 
 
 
 Dania Ramirez French Site

Personer fra Santo Domingo
Dominikanske skuespillere
Skuespillere i Heroes
Ferdinand Heribert von Galen

Ferdinand Heribert greve von Galen (født 31. august 1831 i Münster, død 5. januar 1906 i Dinklage) var en tysk greve, standsherre og politiker, bl.a. riksdagsmann, for Det katolske sentrumspartiet.

Han var far til den senere kardinal Clemens August von Galen, biskop av Münster.

Liv og virke

Bakgrunn 

Galen hørte til den gamle westfalske adelsslekt Galen og var av en dypt religiøs katolsk familie. Han ble født som den fjerde av tretten barn, og vokste opp på familiens sete i borgen Dinklage i Oldenburger Münsterland. Hans foreldre var arvekammerherre Johann Matthias Graf von Galen (født 1800; død 1880) og hans hustru Anna født Freiin von Ketteler zu Harkotten (født 1803; død 1884).

Han studerte jus i München, Löwen og Bonn. Mellom 1854 og 1858 avtjente han militærtjeneste for Preussen, og tok avskjed som premierløytnant. Senere arbeidet han i forvaltningen av familieeiendommen i Dinklage.

Familie 
Han ble gift med riksgrevinne Elisabeth Friederike von Spee  i 1861. En av deres sønner var kardinal Clemens August von Galen, biskopen av Münster, blant de andre var  Friedrich Mathias von Galen, Wilhelm Emanuel von Galen og Franz von Galen.

Politisk karriere 
Mellom 1872 og 1875 var han medlem av Oldenburgs landdag. Fra 1874 til 1903 var han medlem av den tyske Riksdagen for Det katolske sentrumspartiet, som representant for valgkretsen  Großherzogtum Oldenburg 3 (Delmenhorst - Vechta - Cloppenburg). Han var medlem av fraksjonsstyret fra 1898 til 1903.

I 1880 arvet han familiegodsene. Han var president for Deutscher Katholikentag fra 1883 til 1893. Fra 1890 var han også styremedlem i Volksverein für das katholische Deutschland, opprettet i 1890 av Franz Brandt, Franz Hitze og grev Franz von Ballestrem. 

Mellom 1898 og 1906 var han leder for Det katolske sentrumspartiet i provinsen Westfalen.

Ferdinand Heribert von Galen er blant annet husket for det såkalte Galen-forslaget i Riksdagen i 1877, der han gikk inn for bedre kår for arbeidere og for søndagshvilen. Dette var en viktig hendelse for Det katolske sentrumspartiets sosialpolitikk.

Han ble utnevnt til pavelig kammerherre og til ridder av Den suverene militære Malteserorden.

Litteratur 
 Galen, Ferdinand Heribert Graf von, in: Dirk Hainbuch; Florian Tennstedt (Bearb.): Biographisches Lexikon zur Geschichte der deutschen Sozialpolitik 1871 bis 1945. Band 1: Sozialpolitiker im Deutschen Kaiserreich 1871 bis 1918. Kassel University Press, Kassel, 2010, S. 57. ISBN  978-3-86219-038-6 (print), ISBN 978-3-86219-039-3 (Digitalisat) (Volltext, PDF; 2,2 MB)
 Michael Hirschfeld: Glaube und Adelsstand als Motivation für politisches Engagement – zur Biographie der Reichstagsabgeordneten Ferdinand Heribert (1831-1906) und Friedrich Matthias von Galen (1865-1918). In: Jahrbuch für das Oldenburger Münsterland 2012 (Hrsg.: „Heimatbund für das Oldenburger Münsterland“). Vechta 2011. S. 49-72

Referanser

Eksterne lenker 
 
 Kurzbiographien Staatsbibliothek Berlin 
 Lexikonartikel im Biographischen Handbuch zur Geschichte des Landes Oldenburg (PDF; 7,7 MB)

Tyske politikere
Personer fra Münster
Personer fra Landkreis Vechta
Amotz Zahavi

Amotz Zahavi (født 1928 i Petah Tikva i Israel, død 12. mai 2017 i Tel Aviv) var en israelsk evolusjonsbiolog ved Universitetet i Tel Aviv. Han er best kjent for sin teori om handikapprinsippet, første gang publisert i 1975, som forklarer utviklingen av karakteristika og handlinger som tilsynelatende virker som om de kunne redusere muligheten for overlevelse i naturen. Zahavi hevdet imidlertid at disse handlingene og karaktertrekkene er utviklet gjennom seksuell seleksjon, og fungerer som et signal om fordelaktige gener for å tiltrekke seg partnere.

Amotz Zahavi var gift med biologen Avishag Zahavi, som han også forfattet sitt mest kjente verk sammen med.

Referanser

Utvalgte publikasjoner 
 Zahavi, A. (1975) Mate selection – a selection for a handicap. Journal of Theoretical Biology. 53: 205-214.
 Zahavi, A. (1977) The cost of honesty (Further remarks on the handicap principle). Journal of Theoretical Biology. 67: 603-605.
 Zahavi, A. and Zahavi, A. (1997). The handicap principle: a missing piece of Darwin's puzzle. Oxford University Press. Oxford. ISBN 0-19-510035-2

Israelske biologer
Evolusjonsbiologer
Etologer
Australian Open 1996

Australian Open 1996 ble arrangert i Melbourne 15. – 29. januar. Australian Open er en Grand Slam-turnering i tennis. Singleturneringen for herrer ble vunnet av tyskeren Boris Becker og dameturneringen ble vunnet av Monica Seles.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker
 ITF Menn, Kvinner

Australian Open
Tennis i 1996
Sport i Australia i 1996
Australian Open 1997

Australian Open 1997 ble arrangert i Melbourne 13. – 27. januar. Australian Open er en Grand Slam-turnering i tennis. Singleturneringen for herrer ble vunnet av amerikaneren Pete Sampras og dameturneringen ble vunnet av Martina Hingis fra Sveits.

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker
 ITF Menn, Kvinner

Australian Open
Tennis i 1997
Sport i Australia i 1997
Sabrina Buchholz

Sabrina Buchholz (født 5. mars 1980 i Schmalkalden) er en tysk tidligere skiskytter.

I 2000 ble hun juniorverdensmester på stafetten, sprinten og jaktstarten. Bare på normaldistansen måtte hun nøye seg med sølvmedalje. 

Buchholz debuterte i verdenscupen i 2000 i Hochfilzen. Allerede i sprinten, det første rennet, kom hun på 9.-plass. Først fra 2004 deltok hun regelmessig i verdenscupen. 

Hennes beste individuelle plassering i et verdenscuprenn er en femteplass. To ganger har hun vært med på å vinne verdenscupstafetter for Tyskland. I VM i skiskyting 2008 var hun med på det tyske laget som vant gull på miksstafett.

Referanser

Eksterne lenker 
 
 
 Statistikk hos Biathlonworld

Tyske skiskyttere
Verdensmestere i skiskyting
Personer fra Schmalkalden
Deltakere under VM i skiskyting 2008
Deltakere under VM i skiskyting 2011
Saratov oblast

Saratov oblast (russisk: Сара́товская о́бласть, Saratovskaja oblast) er et føderasjonssubjekt i Russland (en oblast). Det administrative senteret er byen Saratov. Andre større byer er Balakovo og Engels.

Areal: 100 200 km². Innbyggertall: 2 668 310 (folketelling 2002).

Demografi 
De fleste av tyskerne som pleide å bo i området har emigrert til Tyskland. Det tyske konsulatet i Saratov stengte i juni 2004, og begrunnet det med at det var bare 18 000 etniske tyskere igjen i oblasten (herunder 2 000 i byen Saratov)

De største etniske gruppene i Saratov oblast ved folketellingen i 2002 var: russere 86,37%, kasakhere 2,95%, ukrainere 2,53%, tatarer 2,17%, armenere 0,94%, mordovere 0,62%, aserbajdsjanere 0,61%, tsjuvasjere 0,60%, tyskere 0,46%, samt en lang rekke mindre grupper hver med under 0,4% av befolkningen. I tillegg var det 0,50% av befolkningen som ikke oppga etnisitet på folketellingsskjemaet.

Zapad UBF Tagastyasce Fatasyasce

Referanser

Eksterne lenker 
 

 
Stater og territorier etablert i 1936
1936 i Russland
1936 i Sovjetunionen
Moa trafikkterminal

Moa trafikkterminal er en busstasjon som ligger på Moa (Spjelkavik) i Ålesund. Den er stoppested for Fjordekspressen, Fram Ekspress, flybussen og flere lokal- og regionalbusser.

Referanser

Eksterne lenker
 Moa trafikkterminal  på Rutebok.no

Transport i Ålesund
Byggverk i Ålesund
Busstasjoner i Norge
Transportbyggverk i Møre og Romsdal
Martin Fillo

Martin Fillo (født 7. februar 1986) er en tsjekkisk fotballspiller som spiller for FC Fastav Zlín.

Han spilte for den norske klubben Viking fra 2008 til 2010.

Han kan bekle flere posisjoner på banen; offensiv midtbane, sentral midtbane, spiss eller ving. I sin første periode i Viktoria Plzen ble han mest brukt som offensiv midtbane og spiss. Han spilte mange kamper tross sin unge alder, og scoret mange mål.

Han spilte for for U21-landslaget i flere år, og fikk i 2009 tre kamper for A-landslaget til .

Referanser

Eksterne lenker 
 

 Profil på Vikings sider

Tsjekkiske fotballspillere
Fotballspillere for FC Viktoria Plzeň
Fotballspillere for Viking FK
Fotballspillere for FK Mladá Boleslav
Fotballspillere for Brentford FC
Fotballspillere for 1. FK Příbram
Fotballspillere for FK Teplice
Fotballspillere for FC Fastav Zlín
Utenlandske fotballspillere i Norge
Personer fra Okres Tachov
Fødsler i 1986
Kristoffer Tømmerbakke

Kristoffer Tømmerbakke (født 23. juni 1983 på Hosle, Bærum), kjent under artistnavnet Kriss, er en norsk rapper. Sammen med Erik Mortvedt utgjør han den norgeskjente duoen Erik og Kriss.

Tømmerbakke tar seg av all musikkproduksjonen i tillegg til vokale bidrag. Han har en ettårig utdannelse i musikkproduksjon ved Noroff Instituttet i Oslo.

Utover høsten 2009 var også han blant annet med i konkurransen Camp Senkveld i programmet Senkveld med Thomas og Harald på TV 2.

Eksterne lenker 
 
 

Norske rappere
Personer fra Bærum kommune
Fermi Gamma-ray Space Telescope

Fermi Gamma-ray Space Telescope, før oppskyting kalt Gamma-ray Large Area Space Telescope (GLAST), er et romteleskop som ble skutt opp 11. juni 2008 fra Cape Canaveral Air Force Station etter ti års planlegging og konstruksjon. Teleskopet skal utforske det øverste frekvensområdet av det elektromagnetiske spekteret.
GLAST er et multinasjonalt samarbeidsprosjekt mellom NASA, det amerikanske energidepartementet og statlige etater i Frankrike, Tyskland, Italia, Japan og Sverige.

Instrumenter 
GLAST består av de to instrumentene Large Area Telescope (LAT) og GLAST Burst Monitor (GBM). LAT er en partikkeldetektor som kan oppdage fotoner i energiområdet 30 MeV til 300 GeV, og benytter tilsvarende teknologi som i partikkelakseleratorer på Jorden. GBM består av 14 sensorer som kan registrere plutselige utbrutt av gammastråling som gammaglimt og solstormer.

Referanser

Eksterne lenker 
 
 GLAST på nettstedet til NASA
 GLAST på nettstedet til Stanford University
 NASA website for Fermi
 Fermi Mission Profile by NASA's Solar System Exploration
 GBM website at Marshall Space Flight Center
 Fermi public outreach and education website
 "GLAST into space" article in symmetry magazine
 "Window on the Extreme Universe" article in Scientific American, December 2007 issue. Note: full article on website requires subscription.
 List of published papers based on LAT data
 "New kind of pulsar discovered" in Cosmos Online
 Fermi's music: The GLAST Prelude and Cosmic Reflection

Romfartøyer skutt opp i 2008
Romteleskop
NASA-romfartøyer
Eikeli videregående skole

Eikeli videregående skole ligger på Eikeli i Bærum. Rektor er Ellen Bruun Råum. Skolen baserer seg på verdiene likeverd, lojalitet og engasjement.

Tidligere elever
John Olav Egeland 
Bjørn Einar Romøren
Erik og Kriss
Tom Remlov 
Markus Bailey

Referanser

Eksterne lenker
 

Videregående skoler i Viken
Skoler i Bærum
Romvesen

Romvesen er en populær benevnelse på et utenomjordisk vesen som er tenkt å leve eller eksistere på andre planeter i universet. Det er ikke påvist at det finnes slike vesen, intelligente eller ikke. Innen science fiction er ulike teorier og former for romvesen beskrevet i et omfattende omfang.

Romvesen blir generelt omtalt uten henvisning til om det er et intelligent vesen eller ikke, men det er ofte underforstått at det er intelligent og at det er humanoid. Utenomjordisk liv i form av for eksempel bakterier eller mikroorganismer blir vanligvis ikke omtalt som romvesen.

Det finnes et utall spekulative teorier om virkelige hendelser hvor det spekuleres i om romvesen har vært involvert, og om statlige myndigheter og organisasjoner har vært involvert i operasjoner for å dekke over virkeligheten. Area 51 i Nevada, USA, et testområde for fly, er knyttet til flere teorier og historier om romvesen. Area 51 nekter for å ha noe slags romvesenaktiviteter i deres base som for det meste ligger under jorda. Spillefilmer som Nærkontakt av tredje grad (1977), E.T. (1982) og  Independence Day (1996) er eksempler på filmer sentrert rundt en slik teori.
Erich von Däniken er kanskje den mest kjente fronteren av utenomjordisk liv. I sine mange bøker, blant annet Chariots of the Gods tar han for seg bibelske tekster og drar koblinger mellom gamle egyptiske hieroglyfer og besøk fra verdensrommet.

Science fiction
Fergesambandet Flakk–Rørvik

Flakk–Rørvik er et fergesamband på fylkesvei 715 mellom Flakk i Trondheim og Rørvik i Indre Fosen kommune, begge i Trøndelag. Overfarten går over Trondheimsfjorden og tar omtrent 25 minutter. Fra 1. januar 2019 trafikkeres ruten av Torghatten Midt, tidligere FosenNamsos Sjø, som er et datterselskap av Torghatten ASA. Fra 2011 til 2018 ble sambandet trafikkert av Fjord1 A.S. Også før 2011 ble ruten trafikkert av FosenNamsos Sjø. Fra 2019 brukes de to hybridferjene MF «Munken» og MF «Lagatun», i tillegg brukes MF «Trondheim» som C-ferje.

Historie 
Fergesambandet ble åpnet i Rørvika øst for Stadsbygd i 1978 med Fosen Trafikklag som operatør. Selskapet hadde også ansvar for all bussdrift på Fosenhalvøya. Sammen med hurtigbåtforbindelsen Skansen – Vanvikan erstattet det fergesambandet Skansen–Vanvikan. Trønderbilene ble kjøpt opp av tidligere Fosen ASA (Nå Torghatten ASA) og bussdriften ble overlatt til dem, og fergeselskapet gjennoppsto som FNS (Fosen Namsos Sjø AS). I Fosen Namsos Sjøs periode til 2010 trafikkerte MF «Trondheim», MF «Fosen» og MF «Masfjord» sambandet. Ferga Masfjord ble satt inn ved økt trafikk i fergesambandet. Da MF «Trondheim» gikk til Hufthamar-Krokeide Sammen med MF Marstein (før MF Masfjord) og MF «Fosen» gikk til Hatvik-Venjaneset.

I 2010 vant Fjord1 A.S anbudet som ble lagt ut av Statens vegvesen. I dette anbudet var forutsetningene at det gikk tre ferjer fast på sambandet. Fjord1 vant anbudskonkurransen. Fjord1 brukte MF «Glutra», gassferga MF «Korsfjord» og MF «Tresfjord». 

Som første fergesamband i Norge fikk fergesambandet fra 4. januar 2010 innført AutoPASS, drevet av Bro- og Tunnelselskapet AS. Alle betalingshus ble tatt ut av drift og man kan kun kjøre gjennom AutoPASS på begge sider av fjorden. Bilister uten AutoPASS ble etterfakturert på grunnlag av registreringsnummeret på kjøretøyene. Det ble også mulig å betale ombord. Fra 1. januar 2019 gikk ferjesambandet over til den nasjonale løsningen AutoPASS for ferje som driftes av Skyttel AS.

Fra 2019 brukes de to hybridferjene MF «Munken» og MF «Lagatun», i tillegg brukes MF «Trondheim» som C-ferje.

Referanser

Eksterne lenker
 www.flakkrorvik.no
 Ferjene i Midt-Norge
 Bro- og Tunnelselskapet
 

Transport i Trondheim
Fergesamband i Trøndelag
Samferdsel i Indre Fosen
Trondheims infrastruktur
Trondheimsfjorden
Etableringer i 1978
1978 i Norge
Byneset
Artikler i sjøfart-prosjektet
Fergesambandet Brekstad–Valset

Brekstad–Valset er et ferjesamband på fylkesvei 710 mellom Brekstad i Ørland og Valset i Orkland i Trøndelag, det krysser den ytre Trondheimsfjorden over en strekning på 5,7 km.

Fra 1. januar 2019 drives sambandet av Fjord1 med elferjene MF «Austrått» og MF «Vestrått». Fra 1. januar 2019 benyttes den nasjonale AutoPASS for ferje-ordningen som driftes av Skyttel AS til betaling.

Sambandet ble åpnet 1977 med Fosen Trafikklag som operatør. Det ble betjent av MF «Kong Øystein», MF «Lagatun» og MF «Austråt», fra 1989 MF «Hertug Skule II». 1. januar 2007 skiftet sambandet operatør etter anbud til Nor-ferjer AS som eides av Tide og Stavangerske, sambandet ble betjent av MF Ørland med en overfartstid på 20 minutter. Etter anbud skiftet operatør på nytt 1. januar 2015 til Norled som betjente sambandet med MF «Ytterøyningen» og «MF «Frafjord» 24 ganger daglig om hverdagene, sjeldnere i helgene. Overfartstiden var 25 minutter.

Referanser

Eksterne lenker
 Fergene i Midt-Norge

Fergesamband i Trøndelag
Samferdsel i Ørland
Samferdsel i Orkland
Trondheimsfjorden
Etableringer i 1977
1977 i Norge
Artikler i sjøfart-prosjektet